74 



CORNELL UNIVERSITY, ITHACA, N. Y. 



UNIVERSITAS CORNELLIANA SOCIETATIS REGALIS LONDINIENSIS PRAESIDI CON- 

 CILIO SODALIBUSQUE Salutem Plurimam Dicit. Vobis, viri doctissimi, ex 

 animo gratulamur quod Societas vestra annos ducentos quinquaginta peregit 

 laboribus abundantes qui famam vestram gloriamque ad ultimas oras pertu- 

 lerint. Summa quidem voluptate cum ceteris universitatibus orbis totius 

 terrarum matris societatum omnium quae ad scientiam naturalem potissimum 

 spectant promovendam diem natalem reverentes concelebramus. Consilia 

 eorum qui die illo memorabili abhinc tot annos fundamenta vestra iecerunt 

 vos sum ma cum laude exsecuti estis atque indagationis rationes veras legesque 

 inter omnes gentes splendidissime promovistis. Nos Americani vobiscum non 

 lingua solum communi sed etiam eisdem sententiis animisque coniunctissimi 

 quodam modo sentimus viros illustres illos innumerabiles qui annales vestros 

 nominibus illustraverint quosque vos incitatos coronaveritis nobis quoque 

 ipsis esse honori gloriaeque. Quod vos et illi tempore praeterito exemplum 

 tarn insigne ceteris ad imitandum proposuistis nos quidem gratiam habemus 

 merito infinitam. Quod ad posteros pertinet speramus, quin etiam confidimus 

 Societatem vestram annis cedentibus saeculisque beneficia generi toti humano 

 benignius etiam atque copiosius esse diffusuram. Cuius Societatis in honorem 

 JOHANNEM HENRICUM COMSTOCK entomologiae in Universitate nostra professo- 

 rem mittebamus qui illis diebus felicibus faustisque mensis lulii proximi 

 nostro ipsorum nomine interesset gaudii vestri particeps votorum nostrorum 



interpres atque voluntatis amicissimae. 



J. G. SCHURMAN, Praeses. 



D. VIII K. Apr. A. D. MDCCCCXII, Ithaca ex Civitate Noveboracensi. 



HARVARD UNIVERSITY 



UNIVERSITAS HARVARDIANA REGIAE SOCIETATI S. P. D. Societati vestrae 

 vetustissimae, O viri clarissimi et illustrissimi, propter res in scientia promo- 

 venda gestas, propter sodales, propter nummos viris excellentibus donates, 

 propter illas Transactiones Philosophicas laude summa atque gloria ornatae, 

 nostra Universitas his laetis diebus honore potius recepto quam conlato 

 gratulationes facit maximas. De expeditionibus vero terra marique susceptis, 

 de investigationibus, excogitationibus, inventionibusque ex quibus Sodales 

 Regiae Societatis gloriam immortalem consecuti sunt atque de omnibus rebus, 

 ne plura dicamus, quae hac Societate fovente naturalem scientiam auxerunt, 

 vobis gratulamur. Propter studium autem vestrum atque industriam in 

 rerum naturalium cognitione positam meritissimo ad tarn altum dignitatis 

 gradum pervenistis ut beneficia quae omnes cupiunt, pauci adipiscuntur in 



